google/wiki40b huggingface dataset:
केरल में मुसलमानों के बीच बाल विवाह

केरल में मुस्लिमों के बीच बाल विवाह के मुद्दे को इंडियन यूनियन मुस्लिम लीग (केरल के सत्तारूढ़ यूनाइटेड डेमोक्रेटिक फ्रंट (UDF) का हिस्सा) के सामाजिक-कल्याण विभाग द्वारा 14 जून 2013 को जारी एक परिपत्र द्वारा संबोधित किया गया था।  सर्कुलर में विवाह रजिस्ट्रार को निर्देश दिया जाता है कि वे मुस्लिम विवाह पंजीकृत करें, भले ही पार्टियों ने बाल विवाह अधिनियम द्वारा निर्धारित आयु प्राप्त नहीं की हो। राजनीतिक दलों और मुस्लिम महिला संगठनों ने कहा है कि इससे बाल विवाह को बढ़ावा मिलेगा। संशोधन के बाद, 28 जून 2013 से पहले होने वाली केवल कम उम्र की शादियाँ ही पंजीकृत हो सकीं।  केरल में नौ प्रमुख मुस्लिम संगठनों ने कानूनी कार्रवाई करते हुए सामुदायिक विवाह-आयु प्रतिबंधों से छूट की मांग की,महिलाओं के लिए न्यूनतम विवाह आयु (बाल विवाह अधिनियम द्वारा निर्धारित १) है।

पृष्ठभूमि

इंडियन यूनियन मुस्लिम लीग (IUML) बाल विवाह अधिनियम का विरोध इस आधार पर करती है कि यह मुस्लिम पर्सनल लॉ को नियंत्रित करता है। एकीकृत बाल विकास योजना के एक सर्वेक्षण के अनुसार, 2012 में केरल के मलप्पुरम में 13 से 18 वर्ष की आयु की 3,400 लड़कियों में से 2,800 मुस्लिम थीं। 2008 में, बाल विवाह में 4,955 दुल्हनों में से 4,249 मुस्लिम थीं। हालाँकि अधिकांश मुस्लिम धार्मिक संगठनों और मौलवियों ने सरकारी परिपत्र का बचाव किया है, लेकिन मुस्लिम महिलाओं ने इसका विरोध किया है।

उदाहरण

संयुक्त अरब अमीरात (यूएई) के एक 28 वर्षीय नागरिक, जैसम मोहम्मद अब्दुल करीम अब्दुलहम्मद ने 13 जून 2013 को मलप्पुरम के एक अनाथालय से 17 वर्षीय लड़की से शादी की। उसने दो सप्ताह बाद देश छोड़ दिया, उसे टेलीफोन द्वारा तलाक दे दिया। ट्रिपल तालक के साथ। माना जाता है कि इस घटना से बाल विवाह को लेकर रोष व्याप्त हो गया था, और केरल उच्च न्यायालय ने बाद में कन्नूर की 14 वर्षीय लड़की की शादी रोक दी।

विरोध

स्टूडेंट्स फेडरेशन ऑफ इंडिया ने मुस्लिम संगठनों द्वारा इस कदम का विरोध करने के लिए राज्य भर के कॉलेजों में बैठकों का आयोजन किया, ताकि कानूनी तौर पर विवाह की न्यूनतम उम्र को चुनौती दी जा सके, अपने विरोध प्रदर्शनों को गले लगाकर प्रदर्शन किया।
अल्फ़ा ऐन्ड्रौमिडे तारा

अल्फ़ा ऐन्ड्रौमिडे, जिसका बायर नाम भी यही (α Andromedae या α And) है, देवयानी तारामंडल का सब से रोशन तारा है और पृथ्वी से दिखने वाले तारों में से ५४वाँ सब से रोशन तारा है। यह हमसे ९७ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.०६ है। पृथ्वी से एक दिखने वाला यह तारा वास्तव में एक द्वितारा है जिसके दो तारे एक-दूसरे से बहुत कम दूरी पर एक-दूसरे की परिक्रमा कर रहे हैं। इनमें से ज़्यादा रोशन तारे के वातावरण विचित्र है: उसमें बहुत अधिक मात्रा में पारा और मैंगनीज़ पाए गए हैं और वह सब से रोशन ज्ञात पारा-मैंगनीज़ तारा है।

अन्य भाषाओँ में

अंग्रेज़ी में अल्फ़ा ऐन्ड्रौमिडे को "ऐल्फ़ॅरैट्ज़" (Alpheratz) या "सिर्राह" (Sirrah) भी कहा जाता हैं। यह दोनों नाम अरबी भाषा के "सुर्रात अल-फ़रस" (سرة الفرس से लिए गए हैं, जिसका अर्थ "घोड़े की नाभि" है। भारतीय खगोलशास्त्र में अल्फ़ा ऐन्ड्रौमिडे और गामा पॅगासाई (γ Pegasi) तारों को इकठ्ठे उत्तरभाद्रपद नक्षत्र बुलाया जाता है।
ललितपीड

कश्मीर के कार्कोट राजवंश का राजा।
मातृवंश समूह आर

मनुष्यों की आनुवंशिकी (यानि जॅनॅटिक्स) में मातृवंश समूह आर या माइटोकांड्रिया-डी॰एन॰ए॰ हैपलोग्रुप R एक मातृवंश समूह है। यह मातृवंश समूह और इसकी बड़ी उपशाखाएँ यूरेशिया, ओशिआनिया और महाअमेरिका में फैली हुई हैं।
अनुमान है के जिस स्त्री से यह मातृवंश शुरू हुआ वह आज से लगभग ६६,००० वर्ष पहले भारतीय उपमहाद्वीप की निवासी थी।
ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह आर और मातृवंश समूह आर), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
पोटासियम अल्युमिनियम फ्लोराइड

पोटासियम अल्युमिनियम फ्लोराइड एक अकार्बनिक यौगिक है।
कैलाश चन्द्र पन्त

जीवनी

श्री कैलाश चन्द्र पन्त की माताजी का नाम श्रीमती हरिप्रिया पंत एवं पिताजी का नाम स्व. लीलाधर पन्त है। इनका जन्म मध्य प्रदेश में इन्दौर के पास महू में हुआ। किन्तु इनका पैतृक गाँव उत्तराखण्ड के बागेश्वर जिले का खन्तोली गाँव है।
शिक्षा : एम.ए. साहित्याचार्य
प्राथमिक शिक्षा - पब्लिक बॉयज प्राइमरी स्कूल, महू
मैट्रिक - के.बी.ई.पी. मेमोरियल हाईस्कूल, महू
एम.ए. (हिन्दी) - क्रिश्चियन कॉलेज, इन्दौर

प्रमुख उपलब्धियाँ

महू में 'स्वाध्याय विद्यापीठ' की स्थापना;
22 वर्षों तक साप्ताहिक जनधर्म का नियमित प्रकाशन किया,
भोपाल में किसान भवन का निर्माण और हिन्दी भवन का विकास किया,
‘कौन किसका आदमी’ और ‘धुंध के आर पार’ का प्रकाशन,
20 मई 1995 को भोपाल में नागरिक अभिनन्दन तथा 1,61,000 रु. की राशि भेंट स्वरूप प्राप्त की।
‘मालवांचल में कूर्मांचल’ नामक अभिनंदन-ग्रन्थ का प्रकाशन।
मध्य प्रदेश के सामाजिक, सांस्कृतिक एवं साहित्यिक क्षेत्र में प्रतिष्ठा प्राप्त करने के अतिरिक्त राष्ट्रभाषा प्रचार समिति, वर्धा के सहायक मंत्री रहे;
'हम भारतीय' अभियान के राष्ट्रीय संयोजक
सम्प्रतिः राष्ट्रभाषा प्रचार समिति वर्धा के राष्ट्रीय संयोजक।
घृतकुमारी रस

घृतकुमारी का रस  पर लगाने से त्वचा मुलायम रहती है,

और घृतकुमारी का रस सुबह सुबह खाली पेट हल्के गरम पानी मिलाकर पीने से  की समस्या से निजात मिल सकता है
इतना ही नही घृतकुमारी का रस मिलाकर पानी से स्नान करने से  के कई प्रकार की समस्याओ से छुटकारा मिल सकता है
पीयूष त्रिवेदी

प्रारंभिक जीवन और शिक्षा

उनका जन्म एक छोटे से जिले में हुआ था, जिसे राजसी राज्य "झाबुआ" कहा जाता था। उन्होंने कैथोलिक मिशन हाई स्कूल झाबुआ में अध्ययन किया, और बाद में वह इंदौर में अपने उच्च अध्ययन के लिए चले गए। उन्होंने देवी अहिल्या विश्वविद्यालय से स्नातक किया इसके बाद उन्होंने माखनलाल चतुर्वेदी राष्ट्रीय पत्रकारिता एवं संचार विश्वविद्यालय भोपाल से पत्रकारिता में डिप्लोमा की डिग्री ली.

व्यक्तिगत जीवन

पीयूष एक गुजराती परिवार से है.

केरियर

उनकी शिक्षा के बाद, 2009 में उन्होंने डीडी न्यूज़ में बतौर न्यूज रिपोर्टर शामिल हुए , वर्ष 2010 उन्होंने बीबीसी हिंदी में एक वेब रिपोर्टर के रूप में काम किया। इसके बाद उन्होंने आईएनडी २४ में काम किया एवं तत्पश्चात वे जुलाई 2012 में आशा न्यूज में लौट आए। आशा_न्यूज़ आशा ग्रुप नेटवर्क से एक प्रमुख हिंदी चैनल है। पीयूष जुलाई 2012 में एडिटर-इन-चीफ के पद पर में आशा न्यूज़ में शामिल हो गए।
वसंतकुमारी (एशिया की पहली महिला बस चालक)

प्रारंभिक जीवन

वसंतकुमारी का जन्म 17 अप्रैल 1959 को कन्याकुमारी में हुआ। कम आयु में उनकी माँ का निधन हो गया था। पिता ने दूसरी शादी की। 19 साल की आयु में उनकी स्वयं की शादी हुई। परन्तु यह शादी एक ऐसे व्यक्ति से हुई जिसकी चार लड़कियाँ पहली शादी से जन्मे थे और फिर दो बच्चे उन्हें इस शादी से हुए। पति एक निर्माण मजदूर होने के कारण परिवार की आवश्यकताओं की पूर्ति के लिए वसंतकुमारी को कुछ समय के लिए 'महालीर मंडार्म' में सचिव का काम करना पड़ा जो वहाँ का एक महिला संगठन है।

व्यवसाय

वसंतकुमारी आर्थिक समस्याओं के दौर से गुजर रही थी। चूँकि वह बस चलाने से परिचित थी, इसलिए जब तमिलनाडु राज्य परिवहन निगम ने बस चालकों की नियुक्ति की घोषणा की, तब वह आशावादी रूप से आवेदन प्रस्तुत कर चुकी थीं, हालांकि राज्य संस्था के प्रभावशाली अधिकारी चालक पद के लिए एक महिला के नाम को लेकर अनिच्छुक थे। उन्हें किसी परीक्षा के लिए बुलाया ही नहीं जा रहा था। इस मामले का कई उच्चाधिकारियों के समक्ष प्रतिनिधित्व करने के बाद अंत में वसंतकुमारी को बुलाया गया और मार्च 1993 में उन्हें बस चालक की नौकरी दे दी गई।

काम में आने वाली समस्याँ

वसंतकुमारी को एक महिला होने के कारण समय या काम के बार में कोई छूट नहीं दी गई। उन्हें सामान्य चालकों के समान आठ घंटे काम करना पड़ा। प्ररंभ में सुबह छह बजे की शिफ़्ट उन्हें करनी पड़ती थी। परन्तु अब वह अन्य शिफ़्टों में भी काम कर रही हैं। कभी कभी वह नागरकोइल-तिरुवनन्तपुरम जैसे मार्गों पर भी चलाती हैं और उनकी शिफ़्ट रात 10 बजे ही जाकर समाप्त होती है। फिर भी वह अपने काम से संतुष्ट हैं।

महिलाओं के लिए एक विशेष ड्राइविंग स्कूल बनाने की प्रतिबद्धता

वसंतकुमारी अप्रैल 2017 में सेवा निवृत्त होने जा रही हैं। इसके बाद वह महिलाओं के लिए एक विशेष ड्राइविंग स्कूल स्थापित करने का इरादा रखती हैं। इसके अलावा वह कॉलेज कैमपसों में ड्राइवर के रूप में काम करने के लिए भी तैयार हैं।
नोर्न भाषा

नोर्न उत्तरी युरोप की एक विलुप्त भाषा है जो कि उत्तरी द्वीप समूह (ओर्कनेय और शेटलैंड, स्कॉटलैंड के उत्तरी तट से आगे) और स्कॉटलैंड के उत्तरी क्षेत्र केथनैस में बोली जाती थी। १४६८-६९ में नोर्वे ने  स्कॉटलैंड को ओर्कनेय और शेटलैंड सौंपे, जिस समय से धीरे-धीरे नोर्न भाषा की जगह लोग स्कॉट्स काम में लेने लग गये। १८५० में नोर्न विलुप्त हो गयी, जब उसके आखिरी बोलने वाले, वाल्टर सदरलैंड , मर गये।

इतिहास

इन द्वीपों पर नोर्स लोगों का रहना करीबन ९वी सदी में चालू हुई लगति हैे। ऐसा लगता है कि बहुत सारे लोग एक सात आये रहने के लिये, और संभावना है कि यह लोग नॉर्वे की पश्चिमीं क्षेत्रों से आये।  शेटलैंड  नें जगहों के नाम उत्तर पश्चिमी नॉर्वे से मिलते हैं, परन्तू नोर्न शब्दावली से ऐसा लगता है कि दक्षिण नार्वेजियन भाषाओं से सम्बन्ध है।
गुप्त इसाइयत

रोम

गुप्त इसाइयत का सबसे पहला उदाहरण रोमी साम्राज्य में मिलता है जब ईसाईयत ने शुरुवाती दौर में रोम में अपने पैर रखे थे। तत्काल महान रोमी सम्राट ट्रॉजन ने ईसाईयत को रोमन संस्कृति के लिए खतरा समझा और जितने रोमी ईसाई बने थे उनके सामने प्रस्ताव रखा कि या तो वे ईसाईयत छोड़ें या मृत्यु-दंड भुगतें। रोमी ईसाईयों ने मृत्यु-दंड से बचने के लिए ईसाई धर्म छोड़ने का नाटक किया। वे ऊपर से रोमी देवी देवताओं की पूजा करते रहे, पर अंदर से ईसाईयत को मानते थे। इस विषय पर बनी हॉलिवुड फिल्म अगोरा (२००९) में दिखाया गया है कि जब गुप्त-इसाई रोम में संख्या में अधिक हो गए तब उन्होंने रोमी देवी-देवताओं का अपमान करना शुरू कर दिया।

जापान

संत ज़ेवियर 1550 में धर्मान्तरण के लिए जापान गया और उसने कई बौद्धों को ईसाई बनाया। 1643 में जापान के राष्ट्रवादी राजा शोगुन (Shogun) ने ईसाई धर्म का प्रचार जापान की सामाजिक एकता के लिए खतरा समझा। शोगुन ने बल का प्रयोग किया और कई चर्चो को तोड़ा गया। जीसस-मैरी की मूर्तियां जब्त करके तोड़ दी गईं। बाईबल समेत ईसाई धर्म की कई किताबें खुलेआम जलायी गईं। जितने जापानियों ने ईसाई धर्म अपना लिया था उनको प्रताड़ित किया गया। उनकी बलपूर्वक बुद्ध धर्म मे घर वापसी कराई गई। जिन्होंने मना किया, उनके सर काट दिए गए। कई ईसाइयों ने बौद्ध धर्म मे घर वापसी का नाटक किया और क्रिप्टो-क्रिश्चियन बने रहे। जापान में इन गुप्त इसाइयों को काकूरे ईसाई कहा गया।
काकूरे ईसाइयों ने  बौद्धों के डर से ईसाई धर्म से संबधित कोई भी किताब रखनी बन्द कर दी। जीसस और मैरी की पूजा करने के लिए इन्होंने प्रार्थना बनायी जो सुनने में बौद्ध मंत्र लगती पर इसमें बाइबल के शब्द होते थे। ये ईसाई प्रार्थनाएँ काकूरे-क्रिश्चियनों ने एक पीढ़ी से दूसरी पीढ़ी को मौखिक रूप से हस्तांतरित करनी शुरू कर दी। वे बुद्ध के जैसी दिखने वाली मूर्ति, जो वास्तव में माँ मरियम की थी, की पूजा करते थे।
1550 से ले कर अगले 400 सालों तक काकूरे ईसाई बौद्ध धर्म के छद्मावरण में रहे। 20वीं शताब्दी में जब जापान औद्योगिकीकरण की तरफ बढ़ा और बौद्धों के धार्मिक कट्टरवाद में कमी आई तो इन काकूरे इसाइयों ने  बौद्ध धर्म के मुखौटे से बाहर निकल अपनी ईसाई पहचान उजागर की।

अन्य देशों में

बालकन और एशिया माइनर, मध्यपूर्व, सोवियत रूस, चीन, नाज़ी जर्मनी समेत भारत में भी क्रिप्टो क्रिश्चियनों की बहुतायत है। गुप्त इसाई एशिया माइनर के देशों सर्बिया में द्रोवर्तस्वो, साइप्रस में पत्सलोई, अल्बानिया में लारामनोई, लेबनान में क्रिप्टो मरोनाईट व इजिप्ट में क्रिप्टो कोप्ट्स कहलाते हैं।
हफ़लौंग हिन्दी

हफ़लौंग हिन्दी असम की उत्तर कचर पहाड़ी जिले की आम बोलचाल की भाषा है। यह एक मिश्रित भाषा है जो हिन्दी से उत्पन्न हुई है और इसने अन्य भाषाओं जैसे कि बंगाली, असमिया, दिमासा और ज़ेमे नागा भाषाओं के शब्दों को भी आत्मसात कर लिया है। इस मिश्रित भाषा का नाम हफ़लौंग के नाम पर पड़ा है जो उत्तरी कछर पहाड़ी जिले का मुख्यालय है।

क्रियोल भाषा

बहुत सी पिड्जिन बोलियाँ उसी स्थिति तक सीमित रहती हैं और अधिकांशतः व्यापारिक उद्देश्यों के लिए प्रयुक्त की जातीं हैं। जब किसी बोली का विस्तार होता है और वह एक प्राकृत-भाषा बनती है और उसमें स्थायित्व आता है और उसे बड़े पैमाने पर स्वीकार किया जाता है, तो तकनीकी रूप से वह एक भाषा होती है। तोक पिसिन (पापुआ न्यू गिनी की एक आधिकारिक भाषा) और सीसेलवा (सेशल्स की एक आधिकारिक भाषा) भाषाओं ने यह पद प्राप्त कर लिया है। हफ़लौंग हिन्दी मानकीकरण के इन चिह्नों को वर्णित करती है और इसे बड़े पैमाने पर अपनाया जा रहा है। उदाहरणार्थ, ऑल इण्डिया रेडियो उत्तरी कछर पहाड़ी जिले में इस बोली में प्रसारण करता है और हिन्दी बोलने वालों, जिनमें सरकारी कर्मचारी भी सम्मिलित है, से हफ़लौंग हिन्दी सीखने की अपेक्षा रखी जाती है। इसलिए, हफ़लौंग हिन्दी को एक क्रियोल भाषा के रूप में वर्गीकृत किया जाता है बजाए की पिड्जिन के।
मणिकर्णिका घाट

मणिकर्णिका घाट  वाराणसी में गंगानदी के तट पर स्थित एक प्रसिद्ध घाट है। एक मान्यता के अनुसार माता पार्वती जी का कर्ण फूल यहाँ एक कुंड में गिर गया था, जिसे ढूढने का काम भगवान शंकर जी द्वारा किया गया, जिस कारण इस स्थान का नाम मणिकर्णिका पड़ गया। एक दूसरी मान्यता के अनुसार भगवान शंकर जी द्वारा माता पार्वती जी के पार्थीव शरीर का अग्नि संस्कार किया गया, जिस कारण इसे महाश्मसान भी कहते हैं। आज भी अहर्निश यहाँ दाह  संसकार होते हैं। नजदीक में काशी की आद्या शक्ति पीठ विशालाक्षी जी का मंदिर विराजमान है। ऐक मान्यता के अनुसार स्वयं यहाँ आने वाले मृत शरीर के कानों में तारक मंत्र का उपदेश देते हैं ,ऐवं मोक्ष प्रदान करते हैं ।

किम्वदंतियाँ

इस घाट से जुड़ी दो कथाएं हैं। एक के अनुसार भगवान विष्णु ने शिव की तपस्या करते हुए अपने सुदर्शन चक्र से यहां एक कुण्ड खोदा था। उसमें तपस्या के समय आया हुआ उनका स्वेद भर गया। जब शिव वहां प्रसन्न हो कर आये तब विष्णु के कान की मणिकर्णिका उस कुंड में गिर गई थी।
दूसरी कथा के अनुसार भगवाण शिव को अपने भक्तों से छुट्टी ही नहीं मिल पाती थी। देवी पार्वती इससे परेशान हुईं और शिवजी को रोके रखने हेतु अपने कान की मणिकर्णिका वहीं छुपा दी और शिवजी से उसे ढूंढने को कहा। शिवजी उसे ढूंढ नहीं पाये और आज तक जिसकी भी अन्त्येष्टि उस घाट पर की जाती है, वे उससे पूछते हैं कि क्या उसने देखी है?इस घाट की विशेषता ये हैं, कि यहां लगातार हिन्दू अन्त्येष्टि होती रहती हैं व घाट पर चिता की अग्नि लगातार जलती ही रहती है, कभी भी बुझने नहीं पाती। इसी कारण इसको महाश्मशान नाम से भी जाना जाता है। एक चिता की अग्नि समाप्त होने तक दूसरी चिता में आग लगा ही दी जाती है,24 घंटे ऐसा ही चलता है।वैसे तो लोग श्मसान घाट में जाना नही चाहते, पर यहाँ देश विदेश से लोग इस घाट का दर्शन भी करने आते है।इस घाट पर ये एहसास होता है कि जीवन का अंतिम सत्य यही है। वाराणसी में 84 घाटों में सबसे चर्चित घाट में से एक है मणिकर्णिका घाट।
खरगोन ज़िला

भूगोल

खरगोन जिला मध्यप्रदेश की दक्षिणी पश्चिमी सीमा पर स्थित है। 21 अंश 22 मिनिट - 22 अंश 35 मिनिट (उत्तर) अक्षांश से 74 अंश 25 मिनिट - 76 अंश 14 मिनिट (पूर्व) देशांश के बीच यह जिला फैला है। इसका क्षेत्रफल लगभग 8030 वर्ग कि॰मी॰ है। इस जिले के उत्तर में धार, इंदौर व देवास, दक्षिण में महाराष्ट्र, पूर्व में खण्डवा, बुरहानपुर तथा पश्चिम में बड़वानी है। नर्मदा घाटी के लगभग मध्य भाग में स्थित इस जिले के उत्तर में विंध्याचल एवं दक्षिण में सतपुड़ा पर्वतश्रेणियां हैं। नर्मदा नदी जिले में लगभग 50 कि॰मी॰ बहती है। कुंदा तथा वेदा अन्य प्रमुख नदियां हैं। देजला-देवड़ा, गढ़ी गलतार, अंबकनाला तथा अपर वेदा प्रमुख सिंचाई परियोजनाएं हैं। महेश्वर पनबिजली तथा सिंचाई योजना नर्मदा पर बनी तीन प्रमुख पनबिजली व सिंचाई योजनाओं में से एक है।
खरगोन जिला मुख्यालय के अक्षांश व देशांश क्रमशः 21°49'18" (उत्तर) तथा 75°37'10" (पूर्व) हैं। यह शहर औसत समुद्र सतह से लगभग 283 मीटर (± 9 मीटर) की ऊंचाई पर है।

आवागमन

यह जिला इंदौर, खण्डवा, बड़वानी, धार, झाबुआ, धुळै (धूलिया), जळगाव (जलगांव) से सड़क मार्ग द्वारा जुड़ा है। आगरा - मुंबई राष्ट्रीय राजमार्ग क्रमांक 3 इस जिले से गुज़रता है। जिले के पूर्वी भाग से मीटर गेज रेल्वे मार्ग जाता है जो कि दिल्ली - जयपुर - इंदौर - खण्डवा - हैदराबाद मार्ग है। इस रेल्वे मार्ग पर महत्वपूर्ण स्टेशन बड़वाह एवं सनावद हैं। खण्डवा ब्रॉड गेज का सबसे पास का स्टेशन तथा इंदौर सबसे पास का हवाई अड्डा है। काश कि इस जिले में रेल की सुविधा होती तो यह क्षेत्र प्रगति का शिखर चूम रहा होता।

प्रशासनिक-भाग

प्रशासनिक दृष्टि से जिले को 5 अनुविभाग, 8 तहसील, 9 जनपद पंचायत (विकासखण्ड) तथा 1407 राजस्व ग्रामों में बांटा गया है। यह जिला एक आदिवासी जिला है जिसमें 600 ग्राम पंचायतें, 3 नगर पालिकाएं, 4 नगर पंचायतें तथा 7 कृषि उपज मण्डियां हैं। जिले के 2 मुख्यालय हैं - प्रशासन, पुलिस व अन्य सभी शासकीय कार्यालयों के लिये खरगोन तथा न्यायिक व्यवस्था के लिये मण्डलेश्वर। खरगोन, कसरावद, भीकनगांव, बड़वाह, सनावद, मण्डलेश्वर, महेश्वर, बिस्टान तथा करही जिले के प्रमुख नगर हैं।

खनिज व फसलें

ग्रेनाइट, कैल्साइट, क्वार्टजाइट, चूना पत्थर, ब्रेक्सिया, रेतीला पत्थर आदि जिले में पाए जाने वाले प्रमुख खनिज हैं। ज्वार व मक्का खरीफ़ की तथा गेहूं रबी की प्रमुख फसलें हैं। कपास तथा मूंगफली प्रमुख व्यावसायिक फसलें हैं। निमाड़ को कपास का कटोरा कहा जाता है।

उद्योग व शिक्षा

जिले में लगभग 13779 छोटे तथा 14 मध्यम व बड़े उद्योग हैं। खरगोन, निमरानी, बड़वाह, पाडली तथा भीकनगांव में औद्योगिक क्षेत्र हैं। जिले में 1 अभियांत्रिकी महाविद्यालय, 2 पोलीटेक्निक महाविद्यालय तथा कई स्नातकोत्तर व स्नातक स्तर के महाविद्यालय एवं औद्योगिक प्रशिक्षण संस्थान हैं।
खरगोन जिले के नर्मदा नदी पर स्थित नगर मण्डलेश्वर शिक्षा के क्षेत्र बेहद तरक्की कर चूका है यहाँ १ सरकारी व तीन निजी महाविद्यालय है इसके अलावा फार्मेसी कॉलेज है एवं सरदार वल्लभ भाई पटेल के संचालकों द्वारा एक इंजीनियरिंग कॉलेज भी खुल चूका है। पूर्व में भी यह नगर शैक्षणिक रूप से जिले में अव्वल रहा है। करही भी जिले में शिक्षा के क्षेत्र में अव्वल है। यहाँ लगभग 18 स्कूल है तथा एक शाशकीय ITI है, जो जिले में सबसे आगे व उत्तम है, जहाँ आसपास के जिलों से विद्यार्थी यहाँ पढ़ाई के लिए आते है, इस शहर के विद्यालयों से हर वर्ष टॉपर निकलते है।

मौसम

यहाँ बेहद गर्मी होती है। वनों की अंधाधुन्द कटाई ने जिले को रेगिस्तान बना दिया है।
निसई जी सूखा

दमोह जिले की पथरिया रेलवे स्टेशन से ७.५ कि.मी. दूर ग्राम सूखा में आचार्य  तारण तरण देव जी  की 
विहार स्थली है।यहाँ कांच मंदिर व विशाल धर्मशाला परिसर है।यह पहले एक मुस्लिम की सम्पत्ति थी जिसे समाज ने क्रय किया।
अमूर्त संरचना

अमूर्त संरचना एक औपचारिक वस्तु है जो क़ानूनों, गुणों और संबंधों के किसी समुच्चय से इस प्रकार परिभाषित हैं कि वह तार्किक रूप से (यदि सदैव ऐतिहासिक रूप से नहीं तो) आकस्मिक अनुभवों से, उदाहरणार्थ जिसमें भौतिक वस्तु शामिल हो, स्वतंत्र हैं।
द्वितीय विश्वयुद्ध के कारण

द्वितीय विश्वयुद्ध होने के कई कारण थे जिनमें से इटली में १९२० के दशक में फासीवाद का प्रसार, जापानी सैन्यवाद, चीन पर १९३० के दशक में आक्रमण, तथा १९३३ में जर्मनी के राजनैतिक पटल पर एडोल्फ हिटलर का उदय आदि प्रमुख हैं। किन्तु इसका तत्कालीन कारण १ सितम्बर १९३९ में जर्मनी द्वारा पोलैण्ड पर आक्रमण तथा ३ सितम्बर १९३९ को ब्रिटेन एवं फ्रांस द्वारा जर्मनी के विरुद्ध युद्ध की घोषणा था।
२८१६ ईसा पूर्व

२८१६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८१६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ऐलेन पेज

प्रारंभिक जीवन

ऐलेन पेज का जन्म और पालन हैलिफ़ैक्स, नोवा स्कॉटिया, कैनडा में हुआ। उनकी माँ मार्था फ़िल्पॉट्स एक शिक्षका हैं और उनके पिता डेनिस पेज एक ग्राफ़िक डिज़ाइनर हैं।
उनकी शिक्षा हैलिफ़ैक्स ग्रामर स्कूल (10 ग्रेड तक), क्वीन एलिजाबेथ हाई-स्कूल और शम्भाला स्कूल (2005 स्नातक) में हुई। वे दो साल टोरंटो की वॉन रोड अकादमी में भी पढ़ीं हैं।

कैरियर

4 साल की उम्र में ऐलेन पेज ने अभिनय शुरू किया और स्कूल के कई नाटकों में भाग लिया।
1997 में, 10 वर्ष की उम्र में, वे सीबीसी (CBC) टेलीविज़न फ़िल्म पिट पोनी में दिखाई दीं। इसे बाद में एक टीवी सीरीज़ में तबदील किया गया। इसके बाद उन्होंने काफ़ी सारी छोटी-मोटी कनैडियन फिल्मों और टीवी सीरियलों में काम किया। 2005 की फ़िल्म हार्ड कैन्डी में उनके प्रदर्शन के तारीफ़ करते हुए आलोचक क्लौडिया पुइग ने लिखाः "साल की सबसे जटिल, आकुल करनेवाले और याद रहने वाले प्रदर्शनों मे से एक".
2006 की फ़िल्म एक्स-मैनः द लास्ट स्टैन्ड में उन्होंने दीवारों को भेद कर चलने की क्षमता रखनेवाली कैथरीन 'किटि' प्राइड का चरित्र निभाया। एक्स-मैन सीरीज़ में पहली बार यह चरित्र एक प्रमुख पात्र के रूप में उभरा था।
2007 की फ़िल्म जूनो में शीर्षक चरित्र की भूमिका के लिए उन्हें काफ़ी ख्याति प्राप्त हुई। जूनो के लिए उन्हें ऑस्टिन फ़िल्म क्रिटिक्स असोसिअशन (फ़िल्म आलोचक एसोसिएशन) का "सर्वश्रेष्ठ अभिनेत्री" पुरस्कार मिला और साथ ही साथ गोल्डन ग्लोब पुरस्कार और अकादमी पुरस्कार के लिए नामांकन भी प्राप्त हुआ। न्यूयॉर्क टाइम्स के ए ओ स्कॉट ने उन्हें "भयानक रूप से प्रतिभाशाली" करार दिया।  जूनो के लिए उन्हें कैनेडियन कॉमेडी आवार्ड, इन्डिपेन्डेन्ट स्पिरिट आवार्ड और सैटेलाइट आवार्ड जैसे पुरस्कारों से भी सम्मानित किया गया।
इसके बाद उन्होंने कई फ़िल्मों और टीवी प्रोग्रमों में काम किया। 2010 में तीन विज्ञापनों की एक श्रृंखला में वे सिस्को के प्रवक्ता के रूप में भी सामने आईं. इन्सेप्शन (2010) में ऐलेन पेज ने लियोनार्डो डि कैप्रियो के साथ काम करते हुए ऐरीआड्नी की भूमिका अदा की।

व्यक्तिगत जीवन

ऐलेन पेज को नीन्द में चलने और बात करने की आदत है।
झाझंगसिर

झाझंगसिर के साथ वनस्पति और मछली, सम्मिलित तेल है chunjang भुना हुआ मसाले डाल गेहूँ करने के लिए और नूडल्स द्वारा बनाई आटा वृद्धि.
झाझंगसिर से कोरिया की गणतंत्र क्योंकि यह आम तौर पर 5,000 से कम है oesikyong अन्य आहार से सस्ता जीता है और उन्हें लगभग देश-खा सकते हैं सुविधा में कहीं भी वितरित सरल कारण है कि कई लोगों के खाना खाने का आनंद लें.
कोरिया के बीच में सबसे महंगा खाना है हिचकिचाहट के बिना खाया.
आईसीसी विश्व क्रिकेट लीग डिवीजन तीन 2018

तैयारी

केन्या और युगांडा ने दक्षिण अफ्रीका में सितंबर में अफ्रीका टी-20 कप 2018 में हिस्सा लिया था। टूर्नामेंट समाप्त होने के बाद दोनों पक्ष डब्ल्यूसीएल के लिए तैयार होने के लिए वार्म अप के फिक्स्चर खेल रहे थे। केन्या ने क्वज़ुलु-नेटाल इनलैंड और युगांडा के खिलाफ मैच खेले और 50 ओवरों में दक्षिण अफ़्रीकी अकादमी का सामना किया। केन्या ने मैरीलेबोन क्रिकेट क्लब (एमसीसी) के खिलाफ सीमित ओवर फिक्स्चर भी खेले, जिन्होंने अक्टूबर 2018 में देश का दौरा किया। केन्या टीम ने वित्त पोषण पर एक पंक्ति में टूर्नामेंट का बहिष्कार करने की धमकी दी थी, लेकिन प्रतिस्पर्धा की शुरुआत से पहले खिलाड़ियों को भुगतान किया गया था। संयुक्त राज्य अमेरिका ने वेस्टइंडीज में 2018-19 क्षेत्रीय सुपर50 टूर्नामेंट में हिस्सा लिया।

फिक्स्चर

अक्टूबर 2018 में निम्नलिखित फिक्स्चर की पुष्टि हुई थी।
ज़थुरा (फिल्म)

सारांश

डैनी और वाल्टर हमेशा झगड़ा कर रहे हैं। अक्सर एक पिता बनने के लिए संघर्ष। की तरह है कि दो लोगों को तुच्छ से झगड़ा हुआ था। डैनी एलेवेटर कि घर के तहखाने में सुराग में छिपा हुआ था। यह वाल्टर करने के लिए मिला है, डैनी तहखाने में नीचे कर दिया गया होगा। डैनी एक बोर्ड खेल है कि वहाँ ज़थुरा कहते पाया। वाल्टर जगह पर ले जाएं, डैनी है कि करने के लिए एक साथ करने के लिए जा रहा है। लेकिन वाल्टर के लिए है नहीं करना चाहती है। ज़थुरा की प्रेरणा मुड़ें, डैनी बटन धक्का होगा. तो कार्ड बाहर आया, इसकी सामग्री के रूप में एक ही बात है मैं वास्तव में क्या हुआ है। क्या होगा अगर वहाँ एक जगह थी घर से बाहर देखो. या आप पृथ्वी सुरक्षित रूप से वाल्टर और डैनी लौट सकते हैं?
बाडलवास

जनसंख्या आंकड़े

कुल परिवारों की संख्या 586 है। बाडलवास गाँव में 0-6 आयु वर्ग के बच्चों की आबादी 446 है जो गाँव की कुल जनसंख्या का 13.73% है। बाडलवास गाँव का औसत लिंग अनुपात 947 है जो राजस्थान राज्य के औसत 928 से अधिक है। जनगणना के अनुसार बाडलवास के लिए बाल लिंग अनुपात 828 है, जो राजस्थान के औसत 888 से कम है।

अवस्थिति

सीकर से दक्षिण पश्चिम दिशा में |27|27|42|N|75|05|03|E| निर्देशांक पर स्थित है। ग्राम का कुल क्षेत्रफल 1143 हेक्टेयर है।

प्रमुख शिक्षण संस्थान

गाँव में कला संकाय से कक्षा 1-12 तक सरकारी स्कूल है।हिन्दी साहित्य, भूगोल व राजनीतिक विज्ञान विषय हैं।